ΓΡΑΠΤΗ ΕΡΩΤΗΣΗ E-1929/03

υποβολή: Lennart Sacrdeus (PPE-DE) προς το Συμβούλιο

(13 Ιουνίου 2003)

Θέμα: Εκτοπίσεις πληθυσμού από τις πετρελαιοφόρες περιοχές του Σουδάν

Ο αιματηρός εμφύλιος πόλεμος στο Σουδάν κόστισε τη ζωή σε δύο εκατομμύρια ανθρώπους. Τέσσερα εκατομμύρια εκτοπίστηκαν. Ο Ευρωπαϊκός Σύνδεσμος για το Πετρέλαιο στο Σουδάν (ECOS, European Coalition on Oil in Sudan), που αποτελεί δίκτυο 70 ευρωπαϊκών οργανώσεων, με έντονο χριστιανικό και εκκλησιαστικό προσανατολισμό, εφιστά την προσοχή στο γεγονός ότι δεκάδες χιλιάδες Σουδανοί αναγκάστηκαν να φύγουν από την περιοχή Rewing County, στο δυτικό τμήμα του Άνω Νείλου, εξαιτίας συγκρούσεων για την εξόρυξη πετρελαίου, και ότι οι επιχειρήσεις πετρελαίου ήταν ενήμερες για τις εκτοπίσεις αυτές. Μεγάλο μέρος των εσόδων που προέρχονται από το πετρέλαιο του Σουδάν χρησιμοποιείται για στρατιωτικές δαπάνες. Μόνο το 2 % του προϋπολογισμού του Σουδάν προορίζεται για δημόσιαγεία, ενώ το 48 % χρησιμοποιείται για στρατιωτικές δαπάνες και για την αστυνομία, π.χ. για την αγορά ρωσικών καταδιωκτικών αεροσκαφών του τύπου Mig 29, ελικόπτερων επίθεσης τύπου Mi 24 και αρμάτων τύπου Τ 72.

Ποιά δράση αναλαμβάνει η Ε.Ε. μέσω του Συμβουλίου για να ασκήσει πίεση τόσο στην κυβέρνηση του Σουδάν όσο και στις επιχειρήσεις πετρελαίου, προκειμένου να θέσουν τέρμα στην εν λόγω εκτόπιση πληθυσμού από τις πετρελαιοφόρες περιοχές, η οποία γίνεται εν γνώσει τους· Ποιά δράση αναλαμβάνει η Ε.Ε. για να ενθαρρύνει χώρες να μην πωλούν δαπανηρά όπλαψηλής τεχνολογίας στις αντιμαχόμενες παρατάξεις στο Σουδάν·

Απάντηση

(7 Οκτωβρίου 2003)

Η ΕΕ γνωρίζει ότι το πλούσιο σε πετρελαιοφόρα κοιτάσματα νότιο Σουδάνπήρξε πεδίο σκληρών μαχών μεταξύ των κυβερνητικών δυνάμεων και του Λαϊκού Απελευθερωτικού Στρατού του Σουδάν (SPLA). Η κλιμάκωση αυτή, όπωςπογραμμίζει ο αξιότιμος κ. Βουλευτής, είχε σοβαρές συνέπειες για τον πληθυσμό και εμπόδισε την παροχή της ανθρωπιστικής βοήθειας στη νότια περιοχή. Η ΕΕ εξέφρασε τη βαθιά της ανησυχία για τις ανεπίτρεπτες αυτές καταστάσεις και απηύθυνε έκκληση προκειμένου να εξασφαλίζεται στους οργανισμούς διεθνούς ανθρωπιστικής βοήθειας απρόσκοπτη, άμεση και απεριόριστη πρόσβαση όταν ο άμαχος πληθυσμός πλήττεται άμεσα ή έμμεσα από τη διαμάχη. Επιπλέον, η ΕΕπενθυμίζει την ανθρωπιστική αρχή σύμφωνα με την οποία ο άμαχος πληθυσμός πρέπει να προστατεύεται από τις συνέπειες των στρατιωτικών επιχειρήσεων και κάλεσε αμφότερα τα μέρη να θέσουν αμέσως σε εφαρμογή τη συμφωνία της Τεχνικής Επιτροπής Ανθρωπιστικής Βοήθειας που συνήψαν το Δεκέμβριο του 1999 για την εφαρμογή των αρχών που διέπουν την προστασία και την παροχή ανθρωπιστικής βοήθειας στους αμάχους που πλήττονται από τον πόλεμο.

Στο πλαίσιο των τακτικών συναντήσεων διαλόγου της ΕΕ τόσο με την κυβέρνηση του Σουδάν (GoS) όσο και με το Λαϊκό Απελευθερωτικό Στρατό / Κίνημα του Σουδάν (SPLM/A), η ΕΕπογραμμίζει ότι αμφότερα τα μέρη οφείλουν να συμμορφωθούν με τις βασικές αρχές των ανθρωπιστικών και ανθρωπίνων δικαιωμάτων.

Η ΕΕ, από τότε που διέκοψε τη συνεργασία της με το Σουδάν το 1990, περιόρισε τη στήριξή της σε δραστηριότητες ανθρωπιστικού χαρακτήρα καθώς και στην παροχή έκτακτης ανάγκης και επισιτιστικής βοήθειας. Το Δεκέμβριο του 2000, η ΕΕ εγκαινίασε πρόγραμμα πρόσθετης ανθρωπιστικής βοήθειας, το ονομαζόμενο humanitarian plus, το οποίο αποσκοπεί να ξεφύγει από την αυστηρή ανθρωπιστική προσέγγιση και στοχεύει επίσης στις ανάγκες αποκατάστασης στις περιοχές του βόρειου και νότιου Σουδάν που γνωρίζουν μεγαλύτερη σταθερότητα.

Εν συνεχεία της συμφωνίας πουπεγράφη στο Ματσάκος τον Ιούλιο του 2002, προτεραιότητα της ΕΕ στις σχέσεις της με το Σουδάν είναι να προωθηθεί η συνολική ειρήνευση, η οποία θα οδηγήσει επίσης στη βελτίωση της κατάστασης των εκτοπισθέντων στο εσωτερικό της χώρας και στην ενθάρρυνση της επιστροφής και της επανεγκατάστασης τους στην περιοχή της καταγωγής τους.

Το Συμβούλιο δεν διαθέτει συγκεκριμένες πληροφορίες σχετικά με τον εφοδιασμό των αντιμαχόμενων παρατάξεων στο Σουδάν με δαπανηρό εξοπλισμόψηλής τεχνολογίας, αλλάπενθυμίζει ότι εξακολουθεί να ισχύει η απόφαση του Συμβουλίου της 15ης Μαρτίου 1994 περί της επιβολής αποκλεισμού στο Σουδάν όσον αφορά τα όπλα, τα πολεμοφόδια και το στρατιωτικό εξοπλισμό.